b'\n_START_ARTICLE_\nNational Association of Broadcasters\n_START_PARAGRAPH_\nNational Association of Broadcasters (NAB) on vuonna 1922 perustettu yhdysvaltalainen l\xc3\xa4hetystoimintaa harjoittavien tahojen edunvalvontaj\xc3\xa4rjest\xc3\xb6. J\xc3\xa4rjest\xc3\xb6 edustaa noin 900 televisio- ja 5\xc2\xa0000 radioasemaa, ja sen p\xc3\xa4\xc3\xa4maja sijaitsee Washington DC:ss\xc3\xa4._NEWLINE_Alun perin j\xc3\xa4rjest\xc3\xb6 perustettiin suunnittelemaan radiotaajuuksien k\xc3\xa4ytt\xc3\xb6\xc3\xa4, ja se olikin merkitt\xc3\xa4v\xc3\xa4ss\xc3\xa4 roolissa vuoden 1927 radiolain valmisteluissa. Toinen merkitt\xc3\xa4v\xc3\xa4 j\xc3\xa4rjest\xc3\xb6n alkuaikojen teht\xc3\xa4v\xc3\xa4 oli radion tekij\xc3\xa4noikeuskorvauksista neuvotteleminen._NEWLINE_Vuosittainen yleens\xc3\xa4 Las Vegasissa j\xc3\xa4rjestett\xc3\xa4v\xc3\xa4 NAB Convention on er\xc3\xa4s suurimpia alan ammattilaisten kohtaamis- ja markkinointitapahtumia maailmassa. NAB valitsee joka vuosi yhden uuden j\xc3\xa4senen National Association of Broadcasters Hall of Fameen sek\xc3\xa4 radion ett\xc3\xa4 television parista.'